 

**בבית הדין הצבאי המחוזי**

**מחוז שיפוט מטכ"ל**

**בפני סגנית הנשיא: סיגל טורג'מן חזן**

**בעניין: התובע הצבאי (ע"י ב"כ, סגן קשת יוסף)**

**נגד**

**הנאשם: ח/XXX רב"ט י' ש' ס' (ע"י ב"כ, סגן מישל צ'רניחוסבקי)**

**הכרעת-דין**

על פי הודאתו מורשע הנאשם בשתי עבירות של שימוש בסם מסוכן, לפי סעיף 7(א) + (ג) סיפא לפקודת הסמים המסוכנים [נוסח חדש], התשל"ג-1973, בהתאם לכתב האישום ולפרטים הנוספים.

* **ניתנה היום, ז' בטבת התשפ"ד, 19.12.2023, והודעה בפומבי ובמעמד הצדדים.**

 \_\_\_\_\_\_\_\_\_\_\_

 סגנית הנשיא

**בבית הדין הצבאי המחוזי**

**מחוז שיפוט מטכ"ל**

**בפני השופט: רס"ן (במיל') שאול אבינור**

**בעניין: התובע הצבאי (ע"י ב"כ, סגן קשת יוסף)**

**נגד**

**הנאשם: ח/XXX רב"ט י' ש' ס' (ע"י ב"כ, סגן מישל צ'רניחוסבקי)**

**גזר-דין**

הנאשם הורשע על פי הודאתו בביצוע שתי עבירות של שימוש בסמים מסוכנים לצריכה עצמית.

כידוע השימוש בסמים מסוכנים, גם לצריכה עצמית ישנה עבירה מיוחדת כאשר המבצע הוא חייל בצה"ל, בפרט כאשר השימוש הוא בבסיס יחידתו במקום הסמוך לכך. עם זאת, לנאשם נסיבות אישיות מורכבות, על רקע מצב המלחמה, בהיותו תושב אזור עוטף עזה, על כל המשתמע מכך.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

על הנאשם נגזרים, אפוא, העונשים הבאים:

1. **שישים (60) ימי מאסר לריצוי בפועל, שיימנו החל ביום מעצרו.**
2. **עונש מאסר מותנה בן שישים (60) ימים למשך שנתיים (2), שלא יעבור עבירה לפי פקודת הסמים המסוכנים [נוסח חדש], התשל"ג-1973.**
3. **עונש מאסר מותנה בן שישים (60) ימים למשך שנתיים (2), לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
4. **קנס בסך אלף (1,000) ₪ לטובת קרן החילוט. הקנס ישולם על ידי הנאשם בשני (2) תשלומים שווים, חודשיים ועוקבים, החל מיום 01.03.2024 , באמצעות כרטיס אשראי. אם לא ישלם הנאשם את אחד התשלומים במועד יועמד הקנס כולו לפירעון מיידי.**
5. **שמונים ותשעה (89) ימי פסילה מלקבל ומלהחזיק רישיונות נהיגה צבאיים ואזרחיים החל מיום סיום ריצוי עונש המאסר. אין צורך בהפקדת הרישיון נוכח הצהרת הנאשם שאין לו רישיון נהיגה. הובהר והוסבר לנאשם כי הוא יהיה פסול מקבלת או החזקת רישיונות מיום סיום ריצוי עונש המאסר.**
6. **הורדה לדרגת טוראי**.
7. **זכות ערעור כחוק.**
8. **ניתן היום, ח' בשבט תשפ"ד, 18.01.2024, והודע בפומבי ובמעמד הצדדים.**

\_\_\_\_\_\_\_\_\_\_\_

**שופט**

**נערך על ידי: נ.פ.**

**בתאריך: 25.01.24**

**חתימת המגיה: סגן שיר בן-ארמון**